《清江劝驾送举人二首 其二》
宋代·王炎

黄堂暂虚位，劝驾属守丞。金石方遏密，不敢歌鹿鸣。

吉蠲置觞豆，少洽宾主情。西风吹桂枝，马首将东行。

春官奏高第，天子开延英。亲策降清问，健论摅丹诚。

解褐跻膴仕，何止为身荣。二刘与三孔，至今流芳馨。

愿言踵前脩，勉矣垂令名。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。